Prof. ThDr. Et ThDr. **Otakar Antoň Funda** (\* 13. september 1943, Praha) je český filozof, religionista, prekladateľ, vysokoškolský učiteľ a bývalý evanjelický farár.

Štúdium a akademická kariéra
----------------------------

V roku 1965 vyštudoval protestantskú teológiu na Evangelické teologickej fakulte Karlovej univerzite v Prahe. Externe potom študoval na Filozofickej fakulte UK v Prahe. Na postgraduálne štúdium odišiel do Bazileja, kde študoval na filozofickej a Teologickej fakulte. Jeho dizertačná práca u prof. M. Geigera mala názov *TG Masaryk, sein philosophisches, religiöses und politisches Denken*. Komunistické úrady však nechceli nostrifikovat Fundov bazilejský doktorát, teda bol nútený, aj cez značné ťažkosti, promovať znovu roku 1981 na bohosloveckej fakulte v Prahe (u prof. Amedea Molnára). Tentokrát sa jeho práca volala *Eirenaiovo učenie o recapitulatio*.

V roku 1975 podal habilitačnú prácu na evangelickej bohosloveckej fakulte v Prahe, pod názvom *Myšlení o víře a myšlenky víry*. Avšak nebol teologicky a politicky poplatný vtedajšiemu smeru českého protestantizmu Josefa Lukla Hromádku a svojou koncepciou demytologizácie a existenciálnej interpretácie kresťanskej viery vyvolal polemiky v českom protestantizme. Jeho habilitačná práca bola komunistickým režimom odmietnutá. V roku 1990, keď už nebolo školstva v područí komunistického režimu, mohol byť habilitovaný na Husitskej teologickej fakulte UK v odbore filozofie náboženstva. Predsedom habilitačnej komisie bol prof. dr. Zdeněk Kučera, dekan fakulty.

Na návrh Filozofickej fakulty Masarykovej Univerzity v Brne bol 5. júna 2003 prezidentom republiky V. Klausom menovaný profesorom pre odbor filozofie.

Od roku 1995 pôsobí aj na Západočeskej univerzite v Plzni, kde vyučuje predmety z etiky, filozofie a religionistiky ako Dejiny náboženstva, Etické problémy či Antická a stredoveká filozofia.

V súčasnosti pôsobí na Literárnej akadémii súkromnej vysokej škole Josefa Škvoreckého.

Bibliografia
------------

* *Thomas Garrigue Masaryk - sein philosophisches, religiöses und politisches Denken* (1978)
* *Křesťanství, jev lidských dějin a kultury* (1992)
* *Víra bez náboženství* (1994)
* *De Profundis* (1997)
* *Znavená Evropa umírá* (2000)
* *Mezi vírou a racionalitou* (2003)
* *Ježíš a mýtus o Kristu* (2007)

Referencie
----------

1. 1 2  Životopis O. A. Fundy na webu Filosofické fakulty MU v Brně.
2. ↑  FUNDA, Otakar A. *Znavená Evropa umírá*. 1. vyd. Praha : Karolinum, 2002. ISBN 80-7184-944-8.
3. 1 2  Životopis O. A. Fundy na stránkách Literární akademie s. r. o.
4. ↑  Informace o osobě na ZČU: Prof. ThDr. et ThDr. Otakar FUNDA

Literatúra
----------

* *Osobnosti - Česko : Ottův slovník*. [s.l.] : [s.n.], 2008. ISBN 978-80-7360-796-8. S. 177.
* TOMEŠ, Josef, a kol. *Český biografický slovník XX. století : I. díl : A–J*. Praha ; Litomyšl : Paseka ; Petr Meissner, 1999. 634 s. ISBN 80-7185-245-7. S. 353.

Externé odkazy
--------------

* Životopis

Zdroj
-----

* FILIT – zdroj, z ktorého pôvodne čerpal tento článok.
* *Tento článok je čiastočný alebo úplný preklad článku Otakar Antoň Funda na českej Wikipédii.*

Autoritné údaje: * abART: 41085
* GND: 1144657008
* ISNI: 0000 0000 6133 8049
* LCCN: n79008964
* NK ČR: jn19990010061
* ORCID: 0000-0003-0065-316X
* SNK: 170594
* VIAF: 71960526
* WorldCat: lccn-n79008964